อยากสอบถามเรื่องหลักเกณฑ์การคืนครุภัณฑ์เพื่อจำหน่าย ในส่วนของชุมชนหมู่บ้านต่างๆในกทม. เนื่องจากมีกรณีคือ
กรณีที่1 สนามเด็กเล่น 
เจ้าหน้าที่สำนักงานเขตมาทำการเก็บเครื่องเล่นออกไป และไม่ได้จัดมาชดเชย(เครื่องเล่นมีสภาพเก่าแต่ได้รับการซ่อมแซมจนสามารถพอให้เด็กเล่นได้)
กรณีที่2 เจ้าหน้าที่เขตมาเก็บครุภัณฑ์ ที่ใช้งานได้ปกติดี หรือชุมชนซ่อมจนใช้งานได้ปกติดี  อาทิเช่นตู้เก็บเอกสาร หรือเก้าอี้สนาม ซึ่งยังมีการใช้งานอยู่ในปัจจุบัน โดยแจ้งว่าอุปกรณ์เหล่านั้นมีอายุเกิน10 ปี ต้องนำไปจำหน่าย


โดยมีคำถามคือ
1. การที่เจ้าหน้าที่เขตอ้างว่า หากครุภัณฑ์มีอายุเกิน10ปี ต้องคืน เพื่อนำไปจำหน่าย แม้จะใช้งานได้ปกติดี  จึงอยากทราบว่ากรณีดังกล่าวเป็นเรื่องจริงหรือไม่ และถูกต้องตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ หรือกฎหมายหรือไม่ หรือจริงๆแล้วควรเป็นเช่นไร
2. ภายหลังจากนำไปคืนเพื่อยุบสภาพหรือจำหน่ายแล้ว จะมีการจัดสรรงบประมาณเพื่อจัดซื้อครุภัณฑ์มาชดเชยหรือไม่อย่างไร